Dnes prebehlo predstavenie nového monopostu Scuderie Ferrari a tím sa poponáhľal aj s prvými jazdami. Vo Fiorane sa dnes konali filmovacie jazdy.
Podľa podmienok sa nové monoposty nemôžu testovať inokedy iba počas oficiálnych testovacích dní. Preto Ferrari SF70-H mohlo jazdiť maximálne iba 100 Km/h počas filmovania. V monoposte sa najskôr zviezol Kimi Räikkonen a neskôr, keď ustal dážď aj Sebastian Vettel.
Ostré testovacie dni sú na programe už od pondelka v španielskej Catalunye. V pondelok a stredu do monopostu zasadne Sebastian Vettel, v utorok a štvrtok zas Kimi Räikkonen.
Zdroj: Scuderia Ferrari